钦定古今图书集成/明伦汇编/闺媛典/第048卷 > 费隐妻王氏
## 钦定古今图书集成/明伦汇编/闺媛典/第048卷 > 费隐妻王氏

按《元史列女传》：王氏者，良乡费隐妻也。隐有疾，王氏
数尝其粪。及疾笃，嘱王氏曰：“我一子一女，虽妾所生，
无异汝所出也。我死，汝其善抚育之。”遂没。王氏居丧，
抚其子女。既而子又死。服除，谓亲属曰：“‘妾闻夫乃妇
之天，今夫已死，妾生何为’！乃执女手，语之曰：‘汝今已
长，稍知人事，管钥在此，汝自司之’。”遂相抱恸哭，是夜
缢死园中。